section_heading: Na otoku
paragraph_text: Na otoku Claire Littleton (Emilie de Ravin) promatra Ekoa dok ovaj urezuje sveto pismo na svoju palicu te usput spominje da Charlie Pace (Dominic Monaghan) nosi sa sobom male statue Djevice Marije. Eko istoga trenutka zahtijeva od nje da mu pokaže statue, a nakon što ona to i učini on razbija jednu i pokazuje joj da je u svakoj statui skriven heroin. Ubrzo Eko odlazi do Charlieja i traži ga da mu pokaže gdje je srušeni zrakoplov.